CELEX: 32020D0553
Language: sk
Date: 2020-04-21 00:00:00
Title: Vykonávacie rozhodnutie Komisie (EÚ) 2020/553 z 21. apríla 2020, ktorým sa mení vykonávacie rozhodnutie (EÚ) 2020/167, pokiaľ ide o harmonizované normy pre určité zariadenia medzinárodných mobilných telekomunikačných celulárnych sietí

22.4.2020   
               
               
                  SK
               
               
                  Úradný vestník Európskej únie
               
               
                  L 127/22
               
            
         VYKONÁVACIE ROZHODNUTIE KOMISIE (EÚ) 2020/553
         z 21. apríla 2020,
         ktorým sa mení vykonávacie rozhodnutie (EÚ) 2020/167, pokiaľ ide o harmonizované normy pre určité zariadenia medzinárodných mobilných telekomunikačných celulárnych sietí
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1025/2012 z 25. októbra 2012 o európskej normalizácii, ktorým sa menia a dopĺňajú smernice Rady 89/686/EHS a 93/15/EHS a smernice Európskeho parlamentu a Rady 94/9/ES, 94/25/ES, 95/16/ES, 97/23/ES, 98/34/ES, 2004/22/ES, 2007/23/ES, 2009/23/ES a 2009/105/ES a ktorým sa zrušuje rozhodnutie Rady 87/95/EHS a rozhodnutie Európskeho parlamentu a Rady č. 1673/2006/ES (1), a najmä na jeho článok 10 ods. 6,
         keďže:
         
                     (1)
                  
                  
                     V súlade s článkom 16 smernice Európskeho parlamentu a Rady 2014/53/EÚ (2) rádiové zariadenie, ktoré je v zhode s harmonizovanými normami alebo ich časťami, na ktoré sa uverejnili odkazy v Úradnom vestníku Európskej únie, je v zhode so základnými požiadavkami stanovenými v článku 3 uvedenej smernice, na ktoré sa uvedené normy alebo ich časti vzťahujú.
                  
               
                     (2)
                  
                  
                     Komisia prostredníctvom vykonávacieho rozhodnutia Komisie C(2015) 5376 (3) požiadala Európsky výbor pre normalizáciu v elektrotechnike a Európsky inštitút pre telekomunikačné normy (ETSI) o vypracovanie a revíziu harmonizovaných noriem pre rádiové zariadenia na podporu smernice 2014/53/EÚ.
                  
               
                     (3)
                  
                  
                     Inštitút ETSI na základe žiadosti uvedenej vo vykonávacom rozhodnutí C(2015) 5376 zrevidoval harmonizované normy EN 301 908-1 V11.1.1, EN 301 908-3 V11.1.3, EN 301 908-14 V11.1.2 a EN 301 908-18 V11.1.2. To viedlo k prijatiu harmonizovaných noriem EN 301 908-1 V13.1.1, EN 301 908-3 V13.1.1, EN 301 908-14 V13.1.1 a EN 301 908-18 V13.1.1 o prístupe k rádiovému frekvenčnému spektru pre zariadenia medzinárodných mobilných telekomunikačných celulárnych sietí.
                  
               
                     (4)
                  
                  
                     Komisia spolu s ETSI posúdila, či sú uvedené harmonizované normy v súlade so žiadosťou uvedenou vo vykonávacom rozhodnutí C(2015) 5376.
                  
               
                     (5)
                  
                  
                     Harmonizované normy EN 301 908-1 V13.1.1, EN 301 908-3 V13.1.1, EN 301 908-14 V13.1.1 a EN 301 908-18 V13.1.1 spĺňajú základné požiadavky, ktoré majú pokryť a ktoré sú uvedené v smernici 2014/53/EÚ. Je preto vhodné uverejniť odkazy na uvedené normy v Úradnom vestníku Európskej únie.
                  
               
                     (6)
                  
                  
                     Odkazy na harmonizované normy vypracované na podporu smernice 2014/53/EÚ sú uverejnené vo vykonávacom rozhodnutí Komisie (EÚ) 2020/167 (4). S cieľom zabezpečiť, aby sa odkazy na harmonizované normy vypracované na podporu smernice 2014/53/EÚ uvádzali v jednom akte, by sa odkazy na normy EN 301 908-1 V13.1.1, EN 301 908-3 V13.1.1, EN 301 908-14 V13.1.1 a EN 301 908-18 V13.1.1 mali zahrnúť do uvedeného vykonávacieho rozhodnutia.
                  
               
                     (7)
                  
                  
                     Harmonizované normy EN 301 908-1 V11.1.1, EN 301 908-3 V11.1.3, EN 301 908-14 V11.1.2 a EN 301 908-18 V11.1.2, na ktoré sú uverejnené odkazy v sérii C Úradného vestníka Európskej únie (5), sa nahrádzajú harmonizovanými normami EN 301 908-1 V13.1.1, EN 301 908-3 V13.1.1, EN 301 908-14 V13.1.1 a EN 301 908-18 V13.1.1.
                  
               
                     (8)
                  
                  
                     Odkazy na harmonizované normy EN 301 908-1 V11.1.1, EN 301 908-3 V11.1.3, EN 301 908-14 V11.1.2 a EN 301 908-18 V11.1.2 preto treba vypustiť zo série C Úradného vestníka Európskej únie. V prílohe III k vykonávaciemu rozhodnutiu (EÚ) 2020/167 sa uvádzajú odkazy na harmonizované normy vypracované na podporu smernice 2014/53/EÚ, ktoré sa vypúšťajú zo série C Úradného vestníka Európskej únie. Tieto odkazy je preto vhodné zahrnúť do uvedenej prílohy. S cieľom poskytnúť výrobcom dostatočný čas na prípravu uplatňovania harmonizovaných noriem EN 301 908-1 V13.1.1, EN 301 908-3 V13.1.1, EN 301 908-14 V13.1.1 a EN 301 908-18 V13.1.1 je potrebné odložiť vypustenie odkazov na harmonizované normy EN 301 908-1 V11.1.1, EN 301 908-3 V11.1.3, EN 301 908-14 V11.1.2 a EN 301 908-18 V11.1.2.
                  
               
                     (9)
                  
                  
                     Vykonávacie rozhodnutie (EÚ) 2020/167 by sa preto malo zodpovedajúcim spôsobom zmeniť.
                  
               
                     (10)
                  
                  
                     Súlad s harmonizovanou normou zakladá predpoklad zhody so zodpovedajúcimi základnými požiadavkami stanovenými v harmonizačných právnych predpisoch Únie odo dňa uverejnenia odkazu na takúto normu v Úradnom vestníku Európskej únie. Toto rozhodnutie by preto malo nadobudnúť účinnosť dňom jeho uverejnenia,
                  
               PRIJALA TOTO ROZHODNUTIE:
         
            Článok 1
            Príloha I k vykonávaciemu rozhodnutiu (EÚ) 2020/167 sa mení v súlade s prílohou I k tomuto rozhodnutiu.
         
         
            Článok 2
            Príloha III k vykonávaciemu rozhodnutiu (EÚ) 2020/167 sa mení v súlade s prílohou II k tomuto rozhodnutiu.
         
         
            Článok 3
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
         
         
            V Bruseli 21. apríla 2020
            
               
                  Za Komisiu
               
               Ursula VON DER LEYEN
               
                  Predsedníčka
               
            
         
         
            (1)  Ú. v. EÚ L 316, 14.11.2012, s. 12.
         
            (2)  Smernica Európskeho parlamentu a Rady 2014/53/EÚ zo 16. apríla 2014 o harmonizácii právnych predpisov členských štátov týkajúcich sa sprístupňovania rádiových zariadení na trhu, ktorou sa zrušuje smernica 1999/5/ES (Ú. v. EÚ L 153, 22.5.2014, s. 62).
         
            (3)  Vykonávacie rozhodnutie Komisie C(2015) 5376 zo 4. augusta 2015 o žiadosti o normalizáciu adresovanej Európskemu výboru pre normalizáciu v elektrotechnike a Európskemu inštitútu pre telekomunikačné normy, pokiaľ ide o rádiové zariadenia, na podporu smernice Európskeho parlamentu a Rady 2014/53/EÚ.
         
            (4)  Vykonávacie rozhodnutie Komisie (EÚ) 2020/167 z 5. februára 2020 o harmonizovaných normách pre rádiové zariadenia vypracovaných na podporu smernice Európskeho parlamentu a Rady 2014/53/EÚ (Ú. v. EÚ L 34, 6.2.2020, s. 46).
         
            (5)  Ú. v. EÚ C 326, 14.9.2018, s. 114.
      
      
         
            PRÍLOHA I
            V prílohe I k vykonávaciemu rozhodnutiu (EÚ) 2020/167 sa dopĺňajú tieto riadky:
            
               
                           č.
                        
                        
                           Odkaz na normu
                        
                     
                           „4.
                        
                        
                           EN 301 908-1 V13.1.1
                           Bunkové siete IMT. Harmonizovaná norma pre prístup k rádiovému spektru. Časť 1: Úvod a spoločné požiadavky
                        
                     
                           5.
                        
                        
                           EN 301 908-3 V13.1.1
                           Bunkové siete IMT. Harmonizovaná norma pre prístup k rádiovému spektru. Časť 3: Základňové stanice (BS) CDMA s priamym rozprestrením (UTRA FDD)
                        
                     
                           6.
                        
                        
                           EN 301 908-14 V13.1.1
                           Bunkové siete IMT. Harmonizovaná norma pre prístup k rádiovému spektru. Časť 14: Základňové stanice (BS) zdokonaleného univerzálneho pozemského rádiového prístupu (E-UTRA)
                        
                     
                           7.
                        
                        
                           EN 301 908-18 V13.1.1
                           Bunkové siete IMT. Harmonizovaná norma pre prístup k rádiovému spektru. Časť 18: Základňové stanice (BS) rádiových zariadení s viacerými štandardmi (MSR) E-UTRA, UTRA a GSM/EDGE“
                        
                     
         
      
      
         
            PRÍLOHA II
            V prílohe III k vykonávaciemu rozhodnutiu (EÚ) 2020/167 sa dopĺňajú tieto riadky:
            
               
                           č.
                        
                        
                           Odkaz na normu
                        
                        
                           Dátum vypustenia
                        
                     
                           „8.
                        
                        
                           EN 301 908-1 V11.1.1
                           Bunkové siete IMT. Harmonizovaná norma vzťahujúca sa na základné požiadavky podľa článku 3.2 smernice 2014/53/EÚ. Časť 1: Úvod a spoločné požiadavky
                        
                        
                           22. októbra 2021
                        
                     
                           9.
                        
                        
                           EN 301 908-3 V11.1.3
                           Bunkové siete IMT. Harmonizovaná norma vzťahujúca sa na základné požiadavky podľa článku 3.2 smernice 2014/53/EÚ. Časť 3: Základňové stanice (BS) CDMA s priamym rozprestrením (UTRA FDD)
                        
                        
                           22. októbra 2021
                        
                     
                           10.
                        
                        
                           EN 301 908-14 V11.1.2
                           Bunkové siete IMT. Harmonizovaná norma vzťahujúca sa na základné požiadavky podľa článku 3.2 smernice 2014/53/EÚ. Časť 14: Základňové stanice (BS) zdokonaleného univerzálneho pozemského rádiového prístupu (E-UTRA)
                        
                        
                           22. októbra 2021
                        
                     
                           11.
                        
                        
                           EN 301 908-18 V11.1.2
                           Bunkové siete IMT. Harmonizovaná norma vzťahujúca sa na základné požiadavky podľa článku 3.2 smernice 2014/53/EÚ. Časť 18: Základňové stanice (BS) rádiových zariadení s viacerými štandardmi (MSR) E-UTRA, UTRA a GSM/EDGE
                        
                        
                           22. októbra 2021“